Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Az 1993. évi LIX. törvény 18. §-a értelmében az országgyűlési biztosok igen széles körű vizsgálati jogosultsággal
Paragraph Index: 1167

1998. évi összesen A vizsgálatban érintett hatóságok, intézmények megoszlását a 4/3. számú táblázat tartalmazza. Mivel a polgárokkal kapcsolatos legtöbb „hivatalos” döntés a helyi önkormányzatoknál és a polgármesteri hivatalokban születik meg, így nem meglepő, hogy minden eddigi beszámolási időszakban vizsgálataink legnagyobb hányada ezeknek a testületeknek, hivataloknak, hatóságoknak a tevékenységére irányult. 1999-ben ez az arány 27 százalék volt. Az 1998-as beszámolási időszakhoz képest e területen némi emelkedés volt tapasztalható. Az önkormányzatokkal és polgármesteri hivatalokkal kapcsolatos eljárásainkban nőtt az oktatási, a szociális ellátási és a birtokvédelmi ügyek, ugyanakkor csökkent a szabálysértési és az építési ügyek aránya. (Lásd a 4/2.a. számú táblázatot.) A rendőrséggel kapcsolatos vizsgálatok aránya évről évre folyamatosan növekedett: 1995—1997 között 9 százalék körül volt, 1998-ban már 13 százalék, 1999-ben viszont meghaladta a 15 százalékot. A további panaszok vizsgálata közel egyenletesen — 2,5—5 százalék között — oszlott meg a közüzemi szolgáltatók, a büntetés-végrehajtás, a nyugdíjbiztosító, a szociális intézmények, az ügyészség és a határőrség között. (A többi hatóság, intézmény aránya nem érte el a 2,5 százalékot.) A közüzemi szolgáltatók elleni panaszok vizsgálata arányát tekintve csökkent ugyan (7,42 százalékról 5,16 százalékra), de ebben a körben sokakat érintő és szakmailag is figyelemre méltó ügyeket vizsgáltunk, tehát tanulságos lehet az e körben vizsgált panaszok összetételének áttekintése is. (Lásd a 4/3.a. számú táblázatot.) A hozzánk fordulók általában igen pontosan megjelölik sérelmeiket. A általuk kifogásoltak azonban nem mindig esnek egybe az alkotmányos visszásság gyanúját megalapozó értékítéletekkel, azzal a szakmai hipotézissel, amely a vizsgálat során vagy beigazolódik, vagy nem. A beszámolási időszakban többnyire (38 százalékban) a sérelmes eljárás alapozta meg a vizsgálatok megindítását. Itt az előző évihez képest az emelkedés több mint 15 százalék volt. Az elmúlt évihez hasonlóan 1999-ben is 28—29 százalék körül alakult a sérelmes döntés gyanúja mint vizsgálati ok. Ugyanakkor 1998-hoz képest csökkent a vizsgálat megindokolásához szükséges döntéshozatali eljárásában az eljárás elhúzódására és a jogszabály kifogásolására vonatkozó alapos gyanú. Változatlan maradt a hatóság hallgatása, százból minden 7., 8. eljárás e vélelem alapján indult. (Lásd a 4/4. számú táblázatot.) 2000/88/II. szám 4/4. számú táblázat Az állampolgári jogok országgyűlési biztosa és általános helyettese által 1999-ben vizsgált panaszok megoszlása a panasz jellege szerint Panasz jellege Panasz származási éve Összesen % 1998. évi %-os megoszlás % % % % Eljárás elhúzódása 6,25 7,81 7,76 6,86 7,41 9,79 Hatóság hallgatása 9,38 10,94 8,36 4,49 7,79 7,74 Jogszabály kifogásolása 3,13 9,38 5,37 6,60 6,94 13,51 Károkozás 3,13 2,50 1,49 2,11 2,06 3,71 Sérelmes döntés 31,25 30,31 23,28 30,61 28,24 28,67 Sérelmes eljárás 28,13 29,38 46,87 37,20 37,62 22,04 Nincs jellege 0,00 0,00 0,60 0,79 0,47 nincs adat Egyéb 18,75 9,69 6,27 11,35 9,47 14,53 Összesen 100,00 100,00 100,00 100,00 100,00 100,00 %-os megoszlás 3,00 30,02 31,43 35,55 100,00

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes